Mechell (sant)

Sant a gysylltir ag Ynys Môn oedd Mechell neu Mechyll (fl. 5g neu 6g). Yn ôl traddodiad roedd yn fab i Echwydd ap Gwyn Gohoyw.T. D. Breverton, The Book of Welsh Saints (Cyhoeddiadau Glyndŵr, 2000). Dethlir ei wylmabsant ar 15 Tachwedd.

Bywgraffiad
Ychydig iawn a wyddys amdano. Dywedir iddo sefydlu eglwys Llanfechell yn y 5g ar safle Eglwys Mechell Sant heddiw. Coffheir y sant mewn enw lle arall yn yr ardal, sef cymuned fechan Mynydd Mechell, filltir i'r de o'r pentref hwnnw.

Ceir carreg Gristnogol gynnar ym mynwent eglwys Penrhos Lligwy sy'n dwyn yr arysgrif ganlynol:

HIC IACIT MACCVQ ECCETI (Yma y gorwedd ?Mechell [fab] ?Echwydd)T. D. Breverton, The Book of Welsh Saints (Cyhoeddiadau Glyndŵr, 2000)

Ymddengys i Fechell gael ei gladdu yn y llan honno.

Cyfeiriadau

Categori:Pobl y 5ed ganrif o Gymru
Categori:Pobl o Ynys Môn
Categori:Seintiau o Gymru
Categori:Teyrnas Gwynedd